Το **Βούζι** είναι ορεινό χωριό του δήμου Δομοκού του νομού Φθιώτιδας. Η ονομασία του προέρχεται από τη λέξη «βούζια» η οποία περιέγραφε υδροφυή φυτά τα οποία αναπτύσσονταν στην περιοχή. 

Ο πληθυσμός του, σύμφωνα με την απογραφή του 2011, ανέρχεται στους 128 μόνιμους κατοίκους.

Γενικά και ιστορικά στοιχεία
----------------------------

Είναι κτισμένο σε υψόμετρο 440 μέτρων σε απόσταση 5 χιλιομέτρων ανατολικά του Δομοκού και 40 χλμ βόρεια της πρωτεύουσας του νομού, Λαμίας. Συνολικά, το χωριό διαθέτει έκταση 17.000 στρεμμάτων από τα οποία τα 13.000 είναι καλλιεργήσιμα και τα υπόλοιπα χέρσα. Διαθέτει τρεις εκκλησίες οι οποίες είναι αφιερωμένες στον Άγιο Γεώργιο, τον Άγιο Φανούριο και τον Άγιο Νικόλαο εκ Βουνένοις.

Ιστορικά το χωριό αναφέρεται το 1880 ως αποκλειστικά μουσουλμανικό, ενώ μετά την ενσωμάτωση της ευρύτερης περιοχής στην Ελλάδα κατά το επόμενο έτος, πραγματοποιήθηκε η εγκατάσταση ή επανεγκατάσταση στο Βούζι 13 ελληνικών οικογενειών. Κατ' αυτόν τον τρόπο το 1883 ήταν εγγεγραμμένοι στον εκλογικό κατάλογο του χωριού 13 Έλληνες και 58 Οθωμανοί.

Διοικητικά το χωριό αποτέλεσε από το 1883 ως το 1912 τμήμα του δήμου Θαυμακών ενώ στη συνέχεια υπαγόταν στην επαρχία Δομοκού ως έδρα κοινότητας. Το 1997 προσαρτήθηκε στον καποδιστριακό δήμο Δομοκού στον οποίο παρέμεινε και μετά τις αλλαγές που επέβαλε στην τοπική αυτοδιοίκηση το πρόγραμμα *Καλλικράτης*.

Στο χωριό λειτουργεί Λαογραφικό Μουσείο και ξενώνας που ανήκουν στον τοπικό επιμορφωτικό σύλλογο, ο οποίος έχει στην κατοχή του μετάλλια και φωτογραφικό υλικό παραχωρημένα από την Ολυμπιονίκη Νίκη Μπακογιάννη, η οποία κατάγεται από το χωριό. 

Παράλληλα το Βούζι είναι γνωστό για την παραγωγή φακής, τοπικό προϊόν το οποίο έχει βραβευθεί στο Φεστιβάλ Θεσσαλονίκης. Κάθε χρόνο, στα μέσα Αυγούστου, πραγματοποιείται στο Βούζι η γιορτή φακής σε συνεργασία με τους παραγωγούς του χωριού.

Απογραφές πληθυσμού
-------------------

| Απογραφή | 1928 | 1940 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- | --- |
| Πληθυσμός | 479 | 526 | 459 | 515 | 372 | 247 | 185 | 163 | 128 |

Παραπομπές
----------

1. 1 2  «Βούζι (το) Δήμου Δομοκού Τοπική Κοινότητα Βουζίου. Φθιώτιδα – Στερεά Ελλάδα». *dhmos.gr*. Δήμοι, πόλεις και χωριά Ελλάδας. Ανακτήθηκε στις 27 Ιανουαρίου 2017. [*νεκρός σύνδεσμος*]
2. 1 2 3 4 5 6 7 8 9 10  Μιχαήλ Σταματελάτος, Φωτεινή Βάμβα-Σταματελάτου, *Γεωγραφικό Λεξικό της Ελλάδας*, ΤΑ ΝΕΑ, 2012, Α΄ τόμος, σελ. 143.
3. 1 2 3 4 5  «Σύντομο Ιστορικό Βούζι». *domokos.gr*. Δήμος Δομοκού. Ανακτήθηκε στις 2 Φεβρουαρίου 2017.
4. ↑  Ρουσάκης, Γιώργος (23 Ιανουαρίου 1999). «Νίκη Μπακογιάννη: Όχι πια άλλη μιζέρια». *tanea.gr*. ΤΑ ΝΕΑ.gr. Ανακτήθηκε στις 2 Φεβρουαρίου 2017.
5. ↑  «Προϊόντα ανά την Ελλάδα». *greekcook.gr*. Greek Cook. Αρχειοθετήθηκε από το πρωτότυπο στις 29 Ιανουαρίου 2017. Ανακτήθηκε στις 2 Φεβρουαρίου 2017.
6. ↑  «9η Γιορτή Φακής στο Βούζι Δομοκού». *www.lamiareport.gr* (στα Αγγλικά). Ανακτήθηκε στις 12 Απριλίου 2020.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Βούζι**  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Δομοκού |
| --- |
|  |
| Δημοτική Ενότητα Δομοκού | 
* Αχλαδιά
* Βούζι
* Γερακλί
* Δομοκός
* Καρυές
* Λεύκα
* Μακρολίβαδο
* Μαντασιά
* Μελιταία
* Νέα Μάκριση
* Νέος Παλαμάς
* Νεοχώρι
* Παλαμάς
* Πετρωτό
* Πολυδένδρι
* Πουρνάρι
* Σταθμός Δομοκού\*
* Φυλιαδώνα
 |
|  |
| Δημοτική Ενότητα Θεσσαλιώτιδας | 
* Αγραπιδιά
* Άνω Αγόριανη
* Βαρδαλή
* Βελεσιώτες
* Γαβράκια
* Εκκάρα
* Θαυμακό
* Νέο Μοναστήρι
* Πετρίλια
* Σοφιάδα
 |
|  |
| Δημοτική Ενότητα Ξυνιάδος | 
* Άγιος Γεώργιος
* Άγιος Στέφανος
* Κορομηλιά
* Λουτρά Καΐτσης\*
* Μακρυρράχη
* Μεταλλείο
* Ξυνιάδα
* Ομβριακή
* Παναγία
* Περιβόλι
 |
|  |
| 
* Έδρα: Δομοκός
* \* (Οικισμοί με μη μόνιμο πληθυσμό)
 |

 |